i-jt C. PLINII HLST. NAT. LIB. XVIII. 



Seritur ante Vergiliarum occasum legumiimm prima, 

 ut antecedat hiemem. Virgillus eam per ver seri jubet , 

 Circumpadauae Italiae ritu. Sed major pars malunt fa- 

 balia maturae sationis , qiiam trimestrem fructum. Ejus 

 namque siliquae caulesque gratissimo sunt pabulo pecori. 

 Aquas in flore maxime concupiscit : quum vero deflo- 

 ruit , exiguas desiderat. Solum , in quo sata est , laetifi- 

 cat stercoris vice. Ideo circa Macedoniam , Thessaliam- 

 que , quum florere cpit , vertunt arva. 



Nascitur et sua sponte plerisque in locis, sicut septen- 

 trionalis oceani insulis, quas ob id nostri Fabarias ap- 

 pellant : item in Mauretania silvestris passim , sed prae- 

 dura, et quae percoqui non possit. 



Nascitur in iEgypto spinoso caule : qua de causa cro- 

 codili oculis timentes refugiunt. Longitudo scapo qua- 

 tuor cubitorum est, amplissima crassitudo : nec genicula 

 habet , molli calamo : simile caput papaveri , colore ro- 

 seo : in eo fabae non supra tricenas : folia ampla : fructus 

 ipse amarus et odore : sed radix perquam lauta incola- 

 rum cibis, cruda , et omnino decocta , arundinum ra- 

 dicibus similis. Nascitur et in Syria , Ciliciaque, et in 

 Torone Chalcidis lacu. 



